**NOTĂ DE FUNDAMENTARE**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | **Secțiunea 1****Titlul prezentului act normativ**Ordonanță pentru reglementarea unor măsuri privind cadrul general aplicabil băncilor naționale de dezvoltare din România  |  |  |  |  |  |  |  |  |  |  |  |  |
|  | **Secţiunea a 2 – a****Motivul emiterii actului normativ** |  |  |  |  |  |  |  |  |  |  |  |  |
|  | **1.Descrierea situației actuale** | Misiunea generală a băncilor de dezvoltare este aceea de a susține dezvoltarea economică și socială, competitivitatea, inovarea și creșterea economică, iar principala motivație economică pentru constituirea băncilor naționale de dezvoltare (BND) o reprezintă nevoia de a aborda disfuncționalitățile pieței financiare locale, care afectează dezvoltarea economică și nivelul investițiilor în economie. Băncile de dezvoltare pot sprijinidezvoltarea întreprinderilor românești și a altor entități din sectorul public și privat din România în vedereaimpulsionării unei creșteri economice sustenabile,în conformitate cu strategia de dezvoltare economico-socială a Guvernului.În vederea creării cadrului de reglementare aplicabil băncilor naționale de dezvoltare este necesară implementarea recomandărilor prevăzuteîn*Comunicarea Comisiei către Parlamentul European și Consiliu (2015) 361 „Lucrând împreună pentru locuri de muncă și creștere economică: Rolul băncilor naționale de promovare (BNP) în sprijinirea Planului de investiții pentru Europa”* din 22 iulie 2015. Ministerul Finanțelor beneficiază de consultanță privind înființarea Băncii Naționale de Dezvoltare a României,în cadrul unui proiect cu finanțare din partea Comisiei Europene prin Programul de sprijin pentru reforme structurale. În Faza 1 a proiectului „Înființarea Băncii Naționale de Dezvoltare a României”, în perioada 2018 – 2019 au fost elaborate, de către PwC: analiza independentă ex-ante privind disfuncționalitățile pieței financiare din România, studiul de prefezabilitate pentru două scenarii privind structura juridică și de funcționare a BND, studiul de fezabilitate pentru structura selectată pentru BND(inclusiv cu descrierea detaliată a elementelor necesare ce vor fi incluse în legislația primară și secundară de înființare a băncii naționale de dezvoltare) și foaia de parcurs pentru implementarea proiectului privind Banca Națională de Dezvoltare a României.Principalele disfuncționalități ale pieței financiare legate de cerere includ: (i) acces limitat la finanțare datorită subcapitalizării companiilor mici; (ii) acces insuficient la finanțare din cauza lipsei sau a nivelului limitat al garanției eligibile; (iii) lipsa cunoștințelor companiilor din România cu privire la instrumentele de finanțare, garanție și de participare la capital (tip equity) care sunt disponibile la nivel național și la nivelul Uniunii Europene; (iv) potențial insuficient de generare de venituri și/sau profitabilitate în unele domenii de investiții cheie, cum ar fi proiecte de valori mari care nu generează venituri (cercetare, transport public, infrastructură de asistență medicală pe scară largă) și (v) capacități insuficiente de a pregăti planuri de afaceri și bugete acceptabile de către bănci, pentru a accesa atât credite comerciale/bancare, cât și instrumentele financiare finanțate din Fondurile Europene Structurale și de Investiții (FESI). În ceea ce privește disfuncționalitățile pieței financiare pe partea de ofertă, au fost identificate următoarele: (i) constrângeri pe piețele de credit care încurajează băncile să adopte o abordare de portofoliu mai conservatoare ceea ce diminuează accesul la finanțare pentru beneficiarii cu risc mare (de exemplu microîntreprinderi și întreprinderi noi); (ii) apetit la risc limitat pentru anumite sectoare, ceea ce conduce la cerințe de capital ridicate și/sau la creșterea costului creditării sau la refuzul de a finanța anumite tipuri de proiecte (în special proiecte cu perioade lungi de rambursare sau afaceri care operează într-un mediu de reglementare neclar); (iii) costuri de tranzacționare și administrare mai mari în gestionarea portofoliilor de împrumuturi cu valoare scăzută (IMM-uri, agricultură), datorită supra fragmentării și restricțiilor privind împrumuturile bancare pe baza obligațiilor privind adecvarea capitalului: (iv) lipsa instrumentelor financiare proiectate pentru a stimula anumiți operatori economici (de exemplu, întreprinderi inovatoare noi și componenta separată a unei societăți comerciale care se desprinde din societate, creând o nouă entitate (spin-off)). Rezultatele analizei independente ex-ante  au arătat că este nevoie de crearea BND în efortul de a soluționa  disfuncționalitățile pieței financiare atât pe partea cererii, cât și pe cea a ofertei, precum și decalajele de finanțare.Astfel, în vederea atenuării disfuncționalitățilorpieței financiare și a decalajelor de finanțare identificate în cadrul analizei independente ex-ante,rolul principal al băncii de dezvoltare este de a acționa în calitate de intermediar financiar,  dar și de a contribui la creșterea absorbției fondurilor europene. Numeroase state membre ale Uniunii Europene (UE) au înființat bănci sau instituții aflate în proprietate publică care își desfășoară activitatea în temeiul unui mandat de politică publică pentru promovarea unor activități de dezvoltare economică și care le diferențiază de băncile comerciale private, din perspectiva tipului de proprietate, mandatului de dezvoltare, precum și a faptului că obiectivul principal nu îl reprezintă maximizarea profiturilor. Rolul principal al acestor bănci sau instituții aflate în proprietate publică este de a atenua disfuncționalitățile pieței financiare atunci când în anumite regiuni sau în anumite domenii sau sectoare de activitate, serviciile financiare nu sunt asigurate sau acoperite suficient de băncile comerciale. În conformitate cu *Regulamentul UE 2018/1046 (UE, Euratom) al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr.541/2014/UE și de abrogare a Regulamentului (UE, Euratom) nr. 966/2012 (“Regulamentul Omnibus”)*,  aceste bănci sau instituții aflate în proprietate publică sunt cele mai în măsură să promoveze accesul la FESI, menținând în același timp neutralitatea concurențială. Rolul și caracteristicile specifice pot permite statelor membre să extindă utilizarea instrumentelor financiare, în vederea creșterii atât a impactului FESI în economie, cât și a utilizării instrumentelor centralizate, finanțate din bugetul UE. Un astfel de rezultat ar fi în concordanță cu politicile UE de a facilita rolul acestor bănci sau instituții aflate în proprietate publică în calitate de: (i) administratori de fonduri în contextul implementării FESI, (ii) posibili parteneri de implementare a programelor finanțate din bugetul UE, facilitând pe cât posibil combinarea diverselor surse de finanțare disponibile, (iii) posibili parteneri de furnizare a serviciilor de consultanță. Fără a aduce atingere contractelor deja atribuite pentru implementarea instrumentelor financiare în conformitate cu legislația aplicabilă, pentru a se asigura că posibilitatea de atribuire directă rămâne compatibilă cu principiile pieței interne, sunt stabilite condiții stricte care trebuie îndeplinite de către băncile sau instituțiile aflate în proprietate publică, inclusiv faptul că nu poate exista participare privată directă la capital, cu excepția formelor nemajoritare sau nedecisive de participare a capitalului privat în conformitate cu cerințele prevăzute în *Regulamentul Omnibus.*Mai mult, și strict limitat la domeniul deaplicare alRegulamentului (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului, o bancă sau instituție aflată în proprietate publică ar trebui de asemenea să aibă posibilitatea să implementeze instrumente financiare din FESI în cazul în care participarea capitalului privat nu exercită nicio influență asupra deciziilor privind gestiunea curentă a instrumentelor financiare sprijinite de FESI.În perioada de programare financiară 2021-2027 se anticipează că BND pot avea un rol esențial în implementarea instrumentelor financiare și a mecanismelor de garantare, atât cele finanțate din FESI în calitate de administrator de Fond al Fondurilor, cât și inițiativele de investiții la nivelul UE și al instituțiilor financiare internaționale.De asemenea, băncile naționale de dezvoltare pot avea acces la inițiative de investiții la nivelul UE sau al instituțiilor financiare internaționale, care urmează să fie implementate începând cu anul 2021, fie ca intermediari, prin Grupul Băncii Europene de Investiții, fie ca parteneri de implementare ai Comisiei Europene, în condițiile prevăzute de *Regulamentul (UE, Euratom) 2018/1046*. În prezent se derulează Faza 2 a proiectului „Sprijinirea implementării operaționale a Băncii Naționale de Dezvoltare a României” început în luna august 2020. |  |  |  |  |  |  |  |  |  |  |  |  |
|  | 11 În cazul proiectelor de acte normative care transpun legislație comunitară sau creează cadrul pentru aplicarea directă a acesteia, se vor specifica doar actele comunitare în cauză, însoțite de elementele de identificare ale acestora. | Proiectul de act normativ nu se referă la acest subiect. |  |  |  |  |  |  |  |  |  |  |  |  |
|  | **2.Schimbări preconizate** | Prin prezentul act normativ se creează cadrul general aplicabil băncilor naționale de dezvoltare pentru a-și desfășura activitatea pe teritoriul României.Condițiile privind organizarea și funcționarea fiecărei bănci de dezvoltare se stabilesc prin hotărâre de Guvern la propunerea Ministerului Finanțelor, care include și prevederi referitoare la obiectul de activitate, beneficiarii eligibili, produsele financiare.Având în vedere că potrivit Regulamentului Omnibus, instituțiile eligibile pentru a deveni administratori de Fond al Fondurilor prin încredințare directă sunt și băncile naționale de dezvoltare care sunt deținute integral de stat, se impune derogarea de la prevederile art.10 alin. (3) din Legea societăților nr. 31/1990, republicată, cu modificările si completărileulterioare, astfel o bancă de dezvoltare va fi deținută în întregime, în mod direct, de către statul român, prin Ministerul Finanțelor,pe toată durata de funcționare.În vederea obținerii aprobării de constituire a băncilor de dezvoltare, documentația întocmită în conformitate cu prevederile Ordonanței de urgență a Guvernului nr. 99/2006, cu modificările și completările ulterioare, ale Regulamentului Uniunii Europene nr. 575/2013și ale reglementărilor emise de Banca Națională a României în aplicarea acestora se aprobă de Ministerul Finanțelor și se depune la Banca Națională a României (BNR).Potrivit reglementărilor BNR cu privire la autorizarea instituțiilor de credit, persoane juridice române, și a sucursalelor din România ale instituțiilor de credit din state terțe, cu modificările și completările ulterioare, la depunerea dosarului la BNR pentru obținerea aprobăriide constituire a unei bănci de dezvoltare se solicită datele de identificare ale auditorului financiar al băncii solicitante,prezentarea unui raport de audit asupra examinării informațiilor financiare prognozate întocmit în conformitate cu Standardele internaționale privind angajamentele de asigurare relevante și cu contractul încheiat între părți, ceea ce implică autorizarea Ministerului Finanțelor de contractare a serviciilor acestui auditor înainte de înființarea fiecărei bănci de dezvoltare, prin derogare de la art. 111alin. (2) lit.b^1 din Legea societăților nr. 31/1990, cu respectarea legislației privind achizițiile publice. Ulterior, după înregistrarea băncii de dezvoltare la Registrul Comerțului, Ministerul Finanțelor cesionează către banca de dezvoltare, printr-un act adițional la contractul de servicii de audit financiar, toate creanțele născute din contractulde servicii de audit financiar și toate obligațiile ce îi revin în temeiul respectivului contractde servicii de audit financiar.Proiectul actului constitutiv al băncii de dezvoltare se aprobă de principiu de către Guvern în baza unui Memorandum promovat de Ministerul Finanțelor, iardupă obținerea autorizației de constituire de la Banca Națională a României, prin derogare de la art. 28 din Legea societăților nr. 31/1990, actul constitutiv se aprobă prin ordin al ministrului finanțelor.O bancă de dezvoltare devine funcțională și își poate începe activitatea numai după obținerea autorizației de funcționare de la BNR.Nominalizarea persoanei / persoanelor desemnate să reprezinte Ministerul Finanțelor, în calitate de acționar, în relația cu Banca Națională a României în procesul de autorizare al băncilor de dezvoltare este o cerință prevăzută de reglementările Băncii Naționale a României în ceea ce privește înființarea instituțiilor de credit, iar această nominalizare se realizează prin ordin al ministrului finanțelor.În ceea ce privește structura de guvernanță, în studiul de fezabilitate se propune un sistem dualist de administrare care contribuie la independența, credibilitatea și clasificarea băncii în afara sectorului administrației publice. Un sistem unitar de administrare poate fi considerat o opțiune dacă independența Consiliului de administrație este realizată prin respectarea reglementărilor BNR și aplicarea liniilor directoare de la nivel internațional (OCDE, ESA, EBA). Sistemul de administrare al acesteia, inclusiv procedura de numire a membrilor organelor statutare se stabilește prin hotărâre de Guvernului, cu respectarea prevederilor Ordonanței de urgență a Guvernului nr. 99/2006, cu modificările și completările ulterioare și ale reglementărilor emise de BNR în aplicarea acesteia. Astfel, în scopul desfășurării activităților necesare obținerii aprobării de constituire de la Banca Națională a României a unei bănci de dezvoltare, primii membri ai organelor statutare se nominalizează de către Ministerul Finanțelor prin ordin al ministrului finanțelor și sunt remunerațidin bugetul Ministerului Finanțelor, în cuantumul stabilit prin ordin al ministrului finanțelor, până la înmatricularea băncii la Registrul Comerțului, iar mandatul acestora să înceapăcu această dată.Băncile de dezvoltarepot desfășura, ca regulă generală, activitate în nume și cont propriu, prin utilizarea fondurilor proprii,dar pot exista și activități desfășurate în nume și cont stat, pe bază de mandat, cum ar fi activitățile de susținere a exporturilor (în calitate de Agenție pentru Credite de Export) sau participarea la programe guvernamentale.Tipurile de activități desfășurate de o bancă de dezvoltare atât în nume și cont propriu, cât și în nume și cont stat se vor detalia prin hotărâre de Guvern.O bancă de dezvoltare poate desfășura activitățile prevăzute în actul constitutiv în limita obiectului de activitate autorizat de către BNR. Un exemplu în acest sens îl reprezintă calitatea de administrator de Fond al Fondurilor sau participarea la Fondul de Investiții al Inițiativei celor Trei Mări, activități în mandat potrivit prevederilor Ordonanței de urgență a Guvernului nr. 99/2006 privind instituțiile de credit și adecvarea capitalului. Fondul de Investiții al Inițiativei celor Trei Mări a fost înființat ca instrument pentru finanțarea proiectelor investiționale prin implicarea instituțiilor naționale cu rol de promovare și dezvoltare din cele 12 state membre ale UE participante în cadrul Inițiativei celor Trei Mări.Având în vedere misiunea băncilor de dezvoltare și rolul lor în sprijinirea dezvoltării economice a României, serviciile de consultanță și asistență tehnică reprezintă un element de bază pentru atingerea obiectivelor acestora. De asemenea, băncile de dezvoltare pot implementa și/sau administra instrumente financiare finanțate din FESI sau cele la nivelul Uniunii Europene.În desfășurarea activităților, băncile de dezvoltare funcționează în baza principiilor de transparență, independență, neutralitate concurențială, profitabilitatedin perspectiva autofinanțării,eficiență, compatibilitate cu legislația ajutorului de stat, și a celor mai bune practici bancare în domeniu. Acestea sunt principii generale care trebuie să guverneze activitatea băncilor de dezvoltare, potrivit obiectului de activitate autorizat de BNR.Băncile de dezvoltare urmăresc să finanțeze proiecte viabile din punct de vedere economic, profitabilitatea urmărită de acestea fiind în scopul asigurării autofinanțării băncii, acoperirii cheltuielilor de operare și asigurării sustenabilității surselor de finanțare a activităților non-comerciale. Activitățile unei bănci de dezvoltare nu urmăresc maximizarea profitului ca în cazul băncilor comerciale, ci evitarea situațiilor în care statul ar fi pus în situația să acorde ajutor de stat băncii prin alocarea de capital pentru acoperirea cheltuielilor de operare. Intenția este ca mandatul fiecărei bănci de dezvoltare să fie unul larg și concentrat pe toate categoriile de beneficiari eligibili identificați în analiza ex-ante, în scopul sprijinirii relansării activității economice după pandemia Covid – 19.Conform analizei independente ex-ante și a legislației în materie de ajutor de stat, băncile de dezvoltare oferă produse financiar-bancare în principal următoarelor categorii de beneficiari eligibili: întreprinderi mici și mijlocii, inclusiv microîntreprinderi, companii start-up și întreprinderi mici și mijlocii inovatoare, unități administrativ-teritoriale, companii de utilități publice aflate în subordinea unităților administrativ – teritoriale; companii de stat, universități, institute de cercetare - dezvoltare, entități publice socio-culturale, întreprinderi sociale, alte entități similare. Fiind un cadru general în actul normativ sunt prezentați cu titlu de exemplu beneficiarii eligibili, instrumentele financiare și domeniile de activitate, identificați la acest moment prin analiza independentă ex-ante, intenția fiind de a crea un cadru general flexibil care să permită includerea prin actul constitutiv și a altor categorii de beneficiari, instrumente financiare, domenii și activități țintă. Băncile de dezvoltare acordăproduse financiare beneficiarilor eligibili incluși în administrația publică, cu respectarea legislației din domeniul finanțelor publice, respectiv a Legii responsabilității fiscal-bugetare nr. 69/2010, republicată și a Legii nr. 500/2002 privind finanțele publice, cu modificările și completările ulterioare.Băncile de dezvoltare au un rol complementar pentru sectorul privat, acționând în sectoare în care au fost identificate disfuncționalități ale pieței financiare și oferind o varietate de produse și instrumente, care pot include, in principal: împrumuturi, garanții, investiții de capital de tip acțiuni și participații. Băncile de dezvoltare acordă produse pentru activități de dezvoltare și inclusiv finanțări în condiții de piață pentru acest tip de activități, cu respectarea regulilor în materie de ajutor de stat, urmărind totodată asigurarea autofinanțării unei bănci de dezvoltare, fără a concura însă cu băncile comerciale.Băncile de dezvoltare au obligația aplicăriimecanismului de prevenire a fenomenului de excludere (crowding out) a instituțiilor financiare private, descris în actul constitutiv al fiecăreibănci de dezvoltare, cu respectarea regulilor în materie de ajutor de stat.În desfășurarea activităților lor, băncile de dezvoltare acționează în mod direct şi/sau prin intermediul instituțiilor de credit sau al altor intermediari financiari. Astfel, prin statutul băncilor de dezvoltare, prin norme și proceduri specifice, seprezintă activitățile desfășurate de instituțiile de credit și alți intermediari financiari, prezentul act normativ stabilind doar cadrul legal general pentru desfășurarea unor astfel de activități. Sursele de finanțare necesare pentru derularea activităților desfășurate de băncile de dezvoltare sunt: comisioane, dobânzi și tarife rezultate din prestarea activităților specifice și suportate de către beneficiarii eligibili ai băncilor de dezvoltare, fonduri contractate de pe piețele financiare internă și internațională, fonduri de la instituțiile financiare internaționale, fonduri încredințate pe bază de mandat de autorități ale administrației publice, fonduri de la bugetul de stat pentru asigurarea capitalului social al băncii de dezvoltare și pentru acoperirea cheltuielilor cu taxele și tarifele necesare înființării fiecărei bănci de dezvoltare, venituri din privatizare pentru asigurarea capitalului social al băncii de dezvoltare, împrumuturi subordonate acordate de statul român, alte surse de finanțare, stabilite prin hotărâre a Guvernului, cu reglementarea modalităților de utilizare.Băncile de dezvoltare nu atrag depozite de la persoane fizice pentru a nu concura cu băncile comerciale, iar conturile curente ale companiilor pe care le finanțează sunt considerate depozite. Prin excepție de la art. 9 alin. (1) din ordonanță, aceste depozite sunt garantate prin Fondul de garantare a depozitelor bancare, conform prevederilor Legii nr. 311/2015 privind schemele de garantare a depozitelor și Fondul de garantare a depozitelor bancare. Băncile de dezvoltare pot atrage finanțări rambursabile prin împrumuturi contractate pe baze bilaterale și prin emiterea de obligațiuni pe piețele financiare către investitori instituționali.Băncile de dezvoltare pot plasa lichiditățile disponibile în titluri de stat, precum și în alte instrumente ale pieței monetare și instrumente financiare, în condițiile legii.Capitalul social al fiecărei bănci de dezvoltare necesar desfășurării activității în condițiile prevăzute de Ordonanța de urgență a Guvernului nr. 99/2006, Regulamentul (UE) nr. 575/2013 și de reglementările emise de Banca Națională a României în aplicarea acestora se asigură din bugetul de stat, cu încadrarea în prevederile bugetare aprobate prin legile bugetare anuale și/sau din veniturile din privatizare înregistrate în contul Trezoreriei Statului. În vederea capitalizării, statul român, prin Ministerul Finanțelor, poate acorda finanțări unei bănci de dezvoltare și prin instrumentele prevăzute în Capitolele 3 și 4 din Titlul I, Partea a II-a din Regulamentul (UE) nr. 575/ 2013, ca de exemplu instrumentele de capital și împrumuturi subordonate, cu respectarea legislației din domeniul ajutorului de stat. Sumele pentru constituirea sau majorarea capitalului social, precum și condițiile de finanțare prin instrumente de tipul celor prevăzute în Capitolele 3 și 4 din Titlul I, Partea a II-a din Regulamentul (UE) nr. 575/ 2013 sunt aprobate prin hotărâre a Guvernului, în limita creditelor bugetare aprobate cu această destinație în bugetul de stat.Cheltuielile cu taxele, tarifele și alte cheltuieli (cum ar fi crearea siglei instituției de credit, contractarea serviciilor de audit, cheltuieli care vor fi efectuate de acționar) necesare înființării fiecărei bănci de dezvoltare se suportă din bugetul Ministerului Finanțelor și se stabilesc prin hotărâre a Guvernului. De asemenea, având în vedere că dosarul pentru obținerea aprobării BNR de constituire a unei bănci de dezvoltare, trebuie să includă adresa sediului social/sediului real al activității, este necesară închirierea în prealabil a spațiului adecvat desfășurării activității unei bănci, urmând capână la înmatricularea băncii la Registrul Comerțului, cheltuielile cu chiria săse suporte din bugetul Ministerului Finanțelor, în cuantumul stabilit prin hotărâre a Guvernului.Statul român, prin Ministerul Finanțelor, se obligă să asigure,din bugetul de stat și/sau din veniturile rezultate din privatizare înregistrate în contul Trezoreriei Statului, sumele necesare majorării de capital social al unei bănci de dezvoltare, evaluate conform analizelor derulate de BNR în procesul de autorizare sau pe parcursul procesului de supraveghere, precum și pentru susținerea și dezvoltarea activității unei bănci de dezvoltare și pentru respectarea cerințelor prudențiale, în condițiileprevăzute de lege și cu respectarea legislației din domeniul ajutorului de stat.Măsurile de sprijin ale statului prevăzute la art. 9, precum și cele privind autonomia de de decizie a organelor de conducere prevăzute la art. 10 din ordonanță sunt acordate astfel încât băncile de dezvoltare să nu fie considerate instituții financiare captive, si implicit încadrate în sectorul administra’ieie publice conform metodologiei EUROSTAT (Manualului de Deficit și Datorie Guvernamentală – ESA, ediția 2019).Astfel, statul român, prin Ministerul Finanțelor garantează totalitatea obligațiilor de plată asumate în nume și cont propriu de o bancă de dezvoltare numaiîn cazul în care acestea ajung la executare, precum și executarea tuturor obligațiilor de garantare asumate de către acestea, în cazul în care aceste obligații ale băncii nu beneficiază de nicio altă garanție. Garanția statului, prin Ministerul Finanțelor este necondiționată, irevocabilă și executabilă la prima cerere.Condițiile generale de garantare a obligațiilor băncilor de dezvoltare, precum și mecanismul de plată și de recuperare a sumelor plătite se stabilesc prin hotărâre de Guvern.Membrii organelor de conducere ale băncilor de dezvoltare trebuie să respecte cerințele de adecvare prevăzute de Ordonanța de urgență a Guvernului nr. 99/2006 și de reglementările emise de Banca Națională a României în aplicarea acesteia.Membrii organelor de conducere ale băncilor de dezvoltare își exercită atribuțiile în mod independent, cu loialitate, diligență și respectând obiectivele și strategia stabilită de adunarea generală a acționarilor a fiecărei bănci de dezvoltare.Deciziile privind managementul activelor și pasivelor băncilor de dezvoltare se iau de către organele de conducere ale acestora, în condițiile legii și ale actului constitutiv, fără implicarea sau acordul Ministerului Finanțelor în calitate de acționar unic al fiecărei bănci de dezvoltare sau al oricărei alte autorități sau instituții publice, cu excepția Băncii Naționale a României în exercitarea prerogativelor de autoritate competentă pe linia supravegherii prudențiale. Banca Națională a României în calitate de autoritate de supraveghere prudențială, poate emite anumite decizii cu posibil impact asupra activelor și pasivelor unei bănci de dezvoltare.Deciziile privind politica bancară trebuie să se bazeze doar pe considerente economice,în ceea ce privește activitățile efectuate în condiții de piață, respectiv pe mandatele specifice acordate în ceea ce privește activitățile de dezvoltare efectuate, analiza imparțială a acestora fiind primordială în realizarea scopului și activității fiecărei bănci de dezvoltare.Băncile de dezvoltare efectuează raportări periodice privind activitatea desfășurată către Ministerul Finanțelor, în calitate de acționar.Este interzisă finanțarea directă sau indirectă de către băncile de dezvoltare a partidelor politice sau a campaniilor electorale.Înființarea și activitățile băncilor de dezvoltare se efectuează cu respectarea legislației în materie de ajutor de stat.În prezent, autoritățile româneau inițiat procesul de notificare a Comisiei Europene (DG Concurență) privind măsura ajutorului de stat pentru înființarea viitoarei bănci naționale de dezvoltare.  |  |  |  |  |  |  |  |  |  |  |  |  |
|  | 3. Alte informații | Nu au fost identificate. |  |  |  |  |  |  |  |  |  |  |  |  |
|  | **Secțiunea a 3-a****Impactul socio-economic al actului normativ** |  |  |  |  |  |  |  |  |  |  |  |
|  | 1.Impactul macroeconomic  | Prin acest act normativ se urmărește finanțarea domeniilor prioritare, contribuția națională la implementarea obiectivelor economice și strategice ale UE pe plan local și alinierea la practicile europene și internaționale în materie de finanțare a dezvoltării, creșterea gradului de absorbție a fondurilor europene, identificarea disfuncționalităților pieței financiare și reducerea decalajelor de finanțare. |  |  |  |  |  |  |  |  |  |  |  |  |
|  | 1ˆ1 Impact asupra mediului concurențialși domeniul ajutoarelor de stat | Pentru funcționarea ca bancă de dezvoltare este necesară notificarea Comisiei Europene, iar aportul la capitalul social, fondurile puse la dispoziție, finanțarea și operațiunile băncii naționale de dezvoltare trebuie să respecte regulile Uniunii Europene în materie de ajutor de stat. |  |  |  |  |  |  |  |  |  |  |  |  |
|  | 2. Impactul asupra mediului de afaceri | Prin acest act normativ se urmărește finanțarea domeniilor prioritare, contribuția la implementarea obiectivelor economice și strategice ale Uniunii Europene pe plan local, creșterea gradului de absorbție a fondurilor europene, identificarea disfuncționalităților pieței financiare și reducerea decalajelor de finanțare. |  |  |  |  |  |  |  |  |  |  |  |  |
|  | 2.1 Impactul asupra sarcinilor administrative | Proiectul de act normativ nu se referă la acest subiect. |  |  |  |  |  |  |  |  |  |  |  |  |
|  | 2.2 Impactul asupra întreprinderilor mici și mijlocii | Prin acest act normativ se urmărește crearea cadrului care să permită finanțarea investițiilor și sprijinirea activității curente a IMM-urilor, dar și creșterea productivității muncii si a competitivității activității acestora. |  |  |  |  |  |  |  |  |  |  |  |  |
|  | 3. Impactul social  | Creșterea investițiilor în domenii unde s-au identificat disfuncționalități ale pieței financiare și decalaje de finanțare, va avea un impact social pozitiv prin creșterea locurilor de muncă.  |  |  |  |  |  |  |  |  |  |  |  |  |
|  | 4. Impactul asupra mediului | Actul normativ nu are impact în acest domeniu. |  |  |  |  |  |  |  |  |  |  |  |  |
|  | 5. Alte informații | Nu este cazul |  |  |  |  |  |  |  |  |  |  |  |  |
|  | **Secțiunea a 4-a.****Impactul financiar asupra bugetului general consolidat, atât pe termen scurt, pentru anul curent, cât și pe termen lung (pe 5 ani)** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  | **Indicatori** | **Anul****Curent** | **Următorii****4 ani** | **Media****pe 5 ani** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  | **1** | **2** | **3 4 5 6** | **7** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  | 1. Modificări ale veniturilor bugetare, plus/minus, din care:a) buget de stat, din acesta:(i) impozit pe profit(ii) impozit pe venitb) bugetele locale:i) impozit pe profitc) bugetul asigurărilor sociale de stat:(i) contribuții de asigurări | Actul normativ nu are impact în acest domeniu. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  | 2. Modificări ale cheltuielilor bugetare,plus/minus, din care:a) buget de stat, din acesta:(i) cheltuieli de personal(ii) bunuri şi serviciib) bugete locale:(i) cheltuieli de personal(ii) bunuri şi serviciic) bugetul asigurărilor sociale de stat:(i) cheltuieli de personal(ii) bunuri și servicii | Actul normativ nu are impact în acest domeniu. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  | 3. Impact financiar, plus/minus, din care:a) buget de statb) bugete locale | Actul normativ nu are impact în acest domeniu. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  | 4. Propuneri pentru acoperirea creșterii cheltuielilor bugetare | Actul normativ nu are impact în acest domeniu. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  | 5. Propuneri pentru a compensa reducerea veniturilor bugetare | Actul normativ nu are impact în acest domeniu. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  | 6.Calcule detaliate privind fundamentarea modificărilor veniturilor și/sau cheltuielilor bugetare | Actul normativ nu are impact în acest domeniu. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  | 7. Alte informații | Nu este cazul. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  **Secțiunea a 5-a.****Efectele actului normativ asupra legislației în vigoare** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  | Măsuri normative necesare pentru aplicarea prevederilor actului normativ:a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;b) acte normative ce urmează a fi elaborate în vederea implementării noilor dispoziții | -Hotărâre a Guvernului privind condițiile de organizare și funcționare ale Băncii Naționale de Dezvoltare a României, în vederea înființării unei bănci naționale de dezvoltare-Hotărârea Guvernului privind modalitatea de garantare a obligațiilor băncilor de dezvoltare, la momentul înființării unei bănci naționale de dezvoltare-Ordin al ministrului finanțelor pentru desemnarea reprezentanților Ministerului Finanțelor în relația cu Banca Națională a României pe parcursul instrumentării cererii de autorizare- Ordin al ministrului finanțelor privind nominalizarea primilor membri ai organelor statutare ai Băncii Naționale de Dezvoltare a României- Ordin al ministrului finanțelor pentru aprobarea actului constitutiv al Băncii Naționale de Dezvoltare a României |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  | 1^1 Compatibilitatea actului normativ cu legislația în domeniul achizițiilor publice | Proiectul de act normativ nu se referă la acest subiect. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  | 2. Conformitatea actului normativ cu legislația comunitară în cazul proiectelor ce transpun prevederi comunitare | Proiectul de act normativ nu se referă la acest subiect. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  | 3. Măsuri normative necesare aplicării directe a actelor normative comunitare | Proiectul de act normativ nu se referă la acest subiect. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  | 4. Hotărâri ale Curții de Justiție a Uniunii Europene | Proiectul de act normativ nu se referă la acest subiect. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  | 5. Alte acte normative și/sau documente internaționale dincare decurg angajamente | Proiectul de act normativ nu se referă la acest subiect. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  | 6. Alte informații | Nu au fost identificate. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  **Secțiunea a 6-a.****Consultările efectuate în vederea elaborării actului normativ** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  | 1. Informații privind procesul de consultare cu organizațiineguvernamentale, institute de cercetare şi alte organisme implicate | Proiectul de act normativ nu se referă la acest subiect. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  | 2.Fundamentarea alegerii organizațiilor cu care a avut loc consultarea, precum și a modului în care activitatea acestor organizații este legată de obiectul proiectului de act normativ. | Proiectul de act normativ nu se referă la acest subiect. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  | 3.Consultările organizate cu autoritățileadministrației publice locale, în situația în care proiectul de act normativ are ca obiect activități ale acestor autorități, în condițiile Hotărârii Guvernului nr. 521/2005 privind procedura de consultare a structurilor asociative ale autoritățiloradministrației publice locale la elaborarea proiectelor de acte normative | Proiectul de act normativ nu se referă la acest subiect |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  | 4. Consultările desfășurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Proiectul de act normativ nu se referă la acest subiect. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  | 5. Informații privind avizarea de către:a)Consiliul Legislativb) Consiliul Suprem de Apărare a Tăriic)Consiliul Economic și Sociald)Consiliul Concurențeie) Curtea de Conturif) Secretariatul General al Guvernuluig) Comisia de Dialog Social | a) Este necesar avizul Consiliului Legislativ asupra proiectului de act normativ.b) Nu este cazul c) Este necesar avizul Consiliului Economic și Sociald) Este necesar avizul Consiliului Concurențeie) Nu este cazulf) Este necesar avizul Secretariatului General al Guvernului din punct de vedere al încadrării în domeniile pentru care Guvernul este abilitat să emită ordonanțe.g) Este necesar avizul Comisiei de Dialog Social |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  | 6. Alte informații | Nu au fost identificate. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  **Secțiunea a 7-a****Activități de informare publică privind elaborarea şi implementarea****proiectului de act normativ** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  | 1. Informarea societății civile cu privire la necesitatea elaborării actului normativ | Proiectul de Ordonanță a Guvernului și Nota de fundamentare aferentă acestuia au fost postate pe site-ul Ministerului Finanțelor în data de ..... |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  | 2. Informarea societății civile cu privire la eventualul impact asupra mediului în urma implementării actului normativ, precum și efectele asupra sănătățiișisecuritățiicetățenilor sau diversității biologice | Proiectul de act normativ nu se referă la acest subiect. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  | 3. Alte informații | Nu este cazul. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| **Secțiunea a 8-a****Măsuri de implementare** |  |  |  |  |  |  |  |  |  |  |  |  |  |  |  |
| 1. Măsurile de punere în aplicare a actului normativ de către autoritățileadministrației publice centrale și/sau locale - înființarea unor noi organisme sau extinderea competențelorinstituțiilor existente | Proiectul de act normativ nu se referă la acest subiect. |  |  |  |  |  |  |  |  |  |  |  |  |  |  |  |
| 2. Alte informații | Nu este cazul. |  |  |  |  |  |  |  |  |  |  |  |  |  |  |  |

Pentru considerentele de mai sus, supunem aprobării proiectul Ordonanței pentru reglementarea unor măsuri privind cadrul general aplicabil băncilor naționale de dezvoltare din România, prezentat alăturat.

MINISTRUL FINANȚELOR INTERIMAR

Florin – Vasile CÎȚU

PRIM - MINISTRU

AVIZAT FAVORABIL

Viceprim – ministru

Ilie – Dan BARNA

Ministrul Investițiilor și Proiectelor Europene

Cristian GHINEA

Guvernatorul Băncii Naționale a României

Mugur ISĂRESCU

Ministrul Justiției

Stelian - Cristian ION